da da da nl da da da nb nb da nb da da da nb nb da da fr da da da nb nb da da da da da da nb nb da da da da da da da nb nb da da sv da da da nb nb da da da da da da da da da da da nb nb da da nb da da da da nb nb da da da da da da da nb nb da da da da da da da nb nb da da da da da da da nb nb da da da da da da nb nb da da sv da da da da nb nb da da da da da da da da da nb nb da da nb da da da da da nb nb da da da da da nb nb da da nb da da da da nb nb da da sv da da da da da nb nb da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es en nl nb fr da da sv da nb da da da da sv da nb da nb sv da da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: december 2019
tirsdag den 31. december 2019
Bog nr. 38 - en shopaholics jul
En let læst og varm bog uden det store tankespind. Det var den sidste bog jeg læste færdig inden nytår. Ikke den mest opsigtsvækkende, men den tæller jo med. Så 38 bøger blev læst i 2019. Trods studie og travlhed generelt.
Har du læst de andre i rækken af Shopaholic, så vil du også synes om denne. Becky er tilbage og skal holde jul for første gang for hele familien. Og ja, det trækker selvfølgelig, hvad det kan af katastrofer og forviklinger med.
Indsendt af Birgitte B kl. 22.39 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
Bog nr. 37 - Kun når det regner
Her i juleferien er der fart over boglæsningen. Heldigvis. For jeg har virkelig længes efter at læse en del mere.
Denne bog er lidt som Lotus Turèlls bog. Og så alligevel ikke. At vokse op med en alkoholiker i familien sætter sine spor. I hele familien. Det kan ikke undgås.
Dette er Maries historie om hende og forholdet til hendes far Peter Brixtofte. Om de spor han sætter i hende. Om den måde alkoholen påvirker hende. Det er en fin lille bog med masser af læring, samt den helt personlige side af en person, som er i familie med en alkoholiker.
Indsendt af Birgitte B kl. 15.35 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Jul, Livet i almindelighed
lørdag den 28. december 2019
Jeg har haft ferie i over en uge nu. Det føles som i går. Tiden er fløjet afsted.
Men jeg har stadig lavet en masse dejlige ting. Været sammen med familien. Spist en masse god mad. Læst bøger og set tv. Sovet længe og løbet en tur.
Håber I også nyder juledagene...
Indsendt af Birgitte B kl. 15.48 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Jul, Livet i almindelighed
fredag den 27. december 2019
Bog nr. 36 - Vådeskud
Vådeskud er 4. bind i serien om Jeppe Kørner og Anette Werner. Jeg har læst både nr. 1, nr. 2 og nr. 3 med stor entusiasme. Og denne er da også en god krimi. Letlæst og spændende. Ikke sådan helt "ude på kanten af stolen" spændende, men godt og solidt (krimi)håndværk.
I denne bog er København og alle de enkelte steder igen omdrejningspunkt. Handlingen er ret enkel til at begynde med. En teenager er forsvundet og det bliver mere og mere kompliceret - og igen får Esther givet et par ledetråde til opklaringen.
Det er interessant, som de enkelte personer folder sig ud igennem bøgerne. Og det bliver også interessant, hvad der skal ske i næste bog. For der er flere løse ender i denne slutning. Stor anbefaling herfra...
Indsendt af Birgitte B kl. 13.37 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
onsdag den 25. december 2019
Så blev det juledag. Jeg har brugt de sidste par dage til at glæde mig til de her helligdage. Jeg er ikke den store julemad-entusiast, men jeg sætter stor pris på at være sammen med min familie. Og på at få gaver!
Og jeg holdt Juleaften med både mine drenge, mine forældre og bror og svigerinde, nevø og niece. Det er så hyggeligt, når vi alle kan samles.
I dag - på juledag - holder vi helt og aldeles fri - som traditionen foreskriver. Med at sove længe, dyner i sofaen, film i tv og hjemmelavede burgere til aftensmad.
Rigtig glædelig jul til jer alle...
Indsendt af Birgitte B kl. 12.37 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Jul, Livet i almindelighed
tirsdag den 24. december 2019
Juleferie med gåture i gråvejr
Ja, overskriften siger jo det hele. Ingen hvid jul i år. Til gengæld har jeg haft juleferie siden fredag og jeg har virkelig ikke ligget på den lade side...
I hvert fald ikke alle dage. Jeg har haft gæster til julefrokost og fået vasket alle håndklæder og sengetøj. Jeg har løbet mine ture - også i regnvejr. Og jeg har faktisk også gået en par ture.
I dag har jeg ordnet grønkålsalat og mine unger er kommet hjem. Så nu er det endelig blevet jul. Tilbage er bare at ønske en glædelig én af slagsen til alle. Jeg håber, at I får lige den aften, den mad og de gaver, som I har drømt om. God jul!
Indsendt af Birgitte B kl. 12.31 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Hausfrau, Jul, Livet i almindelighed
mandag den 23. december 2019
Julen koster mange penge...
Det sidste indlæg i Lokalavisen i år. Det handler selvfølgelig om jul - men også om penge og de familier, som ikke har meget at give...
Glædelig jul derude! Det er så underligt, at jo ældre jeg bliver, jo hurtigere synes jeg, at december går. Og nu er det så næsten blevet juleaften. Endelig! vil nogle nok sige. Især dem som glæder sig helt fra midten af november, til at vi skal nå juleaften.
Julen er både hjerternes fest og traditionernes tid. Og så er julen også ret omkostningsfuld. For nogle familier vil den forestående jul være en tid, som der grues for. For ikke alle mennesker har samme mulighed for at holde en traditionel - og økonomisk dyr - jul. Det store forbrug som ofte er forbundet med julen, kan være svært at opfylde, når pengene er små.
Der er mange familier, også på Vestegnen, som ikke har mange penge. Og når pengene er små, så kan det knibe med at opfylde alle ønsker. Det kan være problematisk at købe gaver. Selv de små af dem. Det kan endda være svært at få pengene til at strække til julemad og godter. Alting koster penge og det løber alt sammen op til en større sum.
Jeg kender familier, der har brugt alle deres penge allerede den 5. december. Ikke fordi de har ødslet dem væk, men simpelthen fordi der ikke er mere tilbage, når de faste udgifter er betalt. Der er bare ikke overskud til de mange ekstra ting, som julen bringer med sig. Der er også andre familier, som bare har svært ved at få enderne til at mødes. Af den ene eller anden grund. Og disse grunde kan der være mange af.
Jeg får næsten ondt i maven, hvis jeg tænker på de børn, som ikke vil opleve den jul, som de drømmer om. Jeg ved, at det kan være svært for disse familier at bede om hjælp. Der er enormt meget skam forbundet med ikke at have nok penge. Heldigvis så er der mange gode initiativer til at hjælpe disse familier.
Der er både julekurve, ønsketræer, indsamlinger af gaver eller penge, samt uddeling af overskudsmad. Og vi kan jo alle hjælpe til, så mange familier kan få den jul, de drømmer om. Selv om vi andre ikke har uanede mængde (økonomisk) overskud, så kan en lille hjælp fra flere af os gøre en stor forskel for rigtig mange familier.
Jeg håber, at alle på Vestegnen vil få den jul, som de drømmer om. Rigtig glædelig jul fra mig - og godt nytår. Jeg er tilbage her i avisen, når vi skriver 2020.
Indsendt af Birgitte B kl. 18.36 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
søndag den 22. december 2019
Bog nr. 35 - Skyggedanseren
Jeg fortryder næsten, at jeg ikke lige læste Dødevaskeren op til denne bog. Denne bog er nemlig en forsættelse. En bog, der opklarer lidt af de uforklarede ting, som er i Dødevaskeren - og i de interview, som Sara har givet efter første bogs udgivelse.
Skyggedanseren er en nødvendig bog. Den er rå og barsk. Den er fyldt med håb om noget mere i livet. Der er mange ting, som giver mening, når den er læst. Og mange ting som får det til at løbe koldt ned af ryggen på én.
Selvfølgelig bliver alle kvinder ikke behandlet, som det er beskrevet i bogen. Jeg er dog ikke i tvivl om, at det er helt almindeligt for flere, end man tror. Derfor er Sara's stemme helt nødvendig for at belyse alle de problematikker.
Den kan være meget voldsom til tider i teksten og jeg måtte nogle gange lade bogen ligge lidt. Alligevel vil jeg ikke tøve med at anbefale Skyggedanseren.
Indsendt af Birgitte B kl. 18.29 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
torsdag den 19. december 2019
Når man har spist for meget chokolade
I år har vi fået en del chokolade på jobbet. I et forsøg på at forsøde december måned har vi i mit team hver især bragt lidt med. Samtidig har vi også fået lidt her og der fra andre afdelinger.
Hvilket har betydet, at vi har spist virkelig meget chokolade i denne måned. Så meget at vi nærmest er fyldt op. Noget der ellers ikke sker særlig ofte...
Det er godt, at det er juleferie nu. Min mave har det ikke godt med al den chokolade. Ej heller min vægt. Så i morgen og de næste par dage ser jeg frem til chokolade-afvænning.
Vores juletræ på jobbet er også klar til ferie - det er afpyntet og har smidt de fleste nåle!
Indsendt af Birgitte B kl. 19.16 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Jul, Livet i almindelighed
onsdag den 18. december 2019
Den 1. december havde jeg løbet i 6 måneder. Det i sig selv er en vild bedrift. Men langsomt er jeg også blevet hurtigere. Omend tiden stadig er virkelig langsom, når jeg er ude.
Men det gør ikke noget. For jeg har fundet et leje, hvor jeg kan være stabil i mit løb. Jeg løber 3-4 gange om ugen. Jeg løber i 30 minutter. Altså, nogle gange er jeg nede at gå og andre gange løber jeg hele vejen.
Jeg løber ikke for at blive bedre og jeg måler heller ikke, hvor mange kilometer jeg løber pr. gang. Men det svinger mellem 3,5 og 5 km. Jeg er glad, så længe jeg kommer ud. Det er mit primære fokus. Også selv om det er en sur pligt til tider.
Jeg løber primært for at få motion. Min krop har jo ikke godt af ikke at blive brugt. Til gengæld er gå-turene blevet en del færre. Og dem savner jeg lidt. Så jeg vil prøve at få listet lidt ture ind her i juleferien.
Indsendt af Birgitte B kl. 15.33 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed
mandag den 16. december 2019
Jeg har tre arbejdsdage tilbage, inden jeg kan gå på juleferie. Jeg synes, den er ekstra tiltrængt i år.
Jeg har ikke holdt ferie siden sommerferien og kan godt mærke, at jeg er ved at være slidt nu. Træt ind til benet. Og med et stort behov for at bruge tid på at slappe af og lave ingenting.
Det bliver der lidt af i ferien, men der er også allerede en del aftaler i kalenderen. Heldigvis de gode af slagsen. Arrangementer med familie og venner.
Julestatus er pt. ok - der er lavet lidt småkager og konfekt i denne weekend. Der mangler stadig et par gaver, men der er jo også tid, når jeg går på ferie.
Indsendt af Birgitte B kl. 16.24 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Jul, Livet i almindelighed
søndag den 15. december 2019
Bog nr. 34 - Tatovøren fra Auschwitz
Jeg har fået anbefalet denne bog fra flere. Og det er en rigtig god bog. Den er delvis skønlitteratur og delvis fakta. Hovedpersonerne har levet og har levet det liv beskrevet i bogen. Men detaljer og perifere personer er ikke 100% fakta. Der er desuden både epilog af forfatteren og tatovørens søn.
Handlingen er ikke så stringent og springer lidt nogle gange. Det gør dog ikke spor for historien. For den er både glædelig og frygtelig. Den er forfærdelig, men også vigtig. Det er svært at sætte sig ind i, hvordan livet i en koncentrationslejr var. Beskrivelsen i bogen viser dog også alle de menneskelige relationer, som der opstod. Plus der er lidt om livet efter krigen slutter.
Indsendt af Birgitte B kl. 10.22 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
fredag den 13. december 2019
Der er ikke mange dage tilbage, før det er juleaften. Men jeg er ikke i mål med alle jule-aktiviteterne.
Faktisk er jeg godt med mht. gaver. Jeg har i år valgt at købe rigtig mange gaver på nettet. For jeg synes ikke, jeg har haft tiden til at gå i flere forskellige butikker. Hvor der i øvrigt er sygt mange mennesker. Det er som om, at alle andre har fri hele december. Vores lokale center var i hvert fald ret fyldt på en ganske almindelig onsdag i denne uge. Jeg kan godt grue lidt for, hvordan det bliver d. 23. december.
Nå, men julesmåkager skal der jo også til og dem håber jeg at nå i den kommende uge. Konfekt-produktionen er fastlagt til søndag. Tjek. I aften skal der heldigvis bare slappes af og hygges foran tv'et - måske med en julefilm...
Flot træ i Tivoli
Indsendt af Birgitte B kl. 15.03 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Jul, Livet i almindelighed
tirsdag den 10. december 2019
Juletraditioner - nye og gamle
I sidste uge var dette indlæg i Lokalavisen - det handler om jul og traditioner. Både dem vi har, dem der kommer til og dem, der falder væk.
Det er tid. Den tid på året, hvor julen står for døren. December er nok den måned på året, der er mest fyldt med traditioner. Nogle af dem tager vi med hjemmefra og fører videre i vores egne familier. Andre finder vi selv på eller bliver introduceret til hen ad vejen.
Flere af mine egne juletraditioner går mange år tilbage. De stammer primært fra min egen familie og min barndom. Men der er også andre, som er kommet til, fordi de har passet ind i familielivet. Der er nogle traditioner, som er blevet ændret eller tilpasset mit liv. Traditioner, som er opstået ud af det blå og ført videre til at blive en fast og tilbagevendende del af julemåneden. Derimod er der også traditioner, som har været med gennem flere år, som nu er faldet bort som tiden (og mine børns alder) har skiftet. Og så er der de helt specielle traditioner, som er helt som jeg husker dem i min egen barndom.
Som jeg husker det, har der altid været mange traditioner forbundet med december og jul på Vestegnen. Men der er også plads til nye. I mit lokalområde har jeg f.eks. spottet to helt nye tiltag for at mødes og fejre decembers indtog. Jeg håber, at de begge bliver en succes, så det bliver ført videre til næste år. For lige så mange forskellige mennesker, som vi er på Vestegnen, lige så mange traditioner kan man nok finde. Det kan f. eks. være at lave julepynt sammen, drikke en kop kaffe efter juleindkøb, bage småkager eller deltage i de samme traditionsrige julearrangementer.
Personligt så trevler jeg mange lokalaviser og internettet igennem for at finde de julearrangementer, som passer lige til mig. For udvalget er virkelig stort og varieret og jeg er vild med jul i lokalområdet. Da mine børn var små, var jeg yderst taknemmelig for, at der var et stort udvalg af juleudstillinger med masser af bevægelige nisser, rensdyr og kunstig sne. Vi har bla. fundet steder, hvor vi kunne løbe på skøjter. Vi har også hentet juletræ og lavet juledekorationer. Og spist en masse æbleskiver, ikke at forglemme.
Der findes rigtig mange gode juletraditioner på Vestegnen. Der er flere gode arrangementer og begivenheder rundt omkring i hele området. Mange er endda helt gratis. Det er bare at finde de ting, som passer bedst og som giver dig mulighed for at deltage - så kan vi alle få nye juletraditioner på Vestegnen.
Indsendt af Birgitte B kl. 16.16 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
søndag den 8. december 2019
Bog nr. 33 - En lykkelig slutning
Jeg er vild med Marens bøger (Hvor der er fugle + Og sådan blev det). Denne er ingen undtagelse.
Den har groteske karakterer. Den har grotesk handling. Den sværmer i det hele taget om upassende ting. Alligevel er det en utrolig vellykket bog. Det er som om, at Maren bliver bedre og bedre. Jeg får lyst til at genlæse hende to tidligere bøger, bare for at opdage udviklingen i forfatterskabet.
Der er masser af viden i bogen. Jeg kan se al den research, som der er lagt i bogen og dens beskrivelser. Den er meget imponerende. Og sproget er så flot, at jeg visse steder sætter farten ned for ikke at læse for hurtigt.
Jeg vil varmt anbefale 'En lykkelig slutning' - en velskrevet og fantastisk bog.
Og se lige den flotte forside, som bare gør en læseoplevelse meget bedre.
Indsendt af Birgitte B kl. 15.06 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 7. december 2019
I går var der julefrokost på mit arbejde. Den eneste officielle julefrokost, som jeg deltager i. Temaet var 70'er kollektiv-fest og det gik så fint. En sjov og god dag, hvor jeg var hjemme i ordentlig tid og helt uden at have rørt alkohol.
Det var lidt planen for mig i år. Jeg havde ikke lyst - og ville egentlig bare gerne have en fin fest, uden at jeg drak. Det er en del år siden, at jeg skar alkoholmængden meget ned til julefrokosterne, men i år var det kun vand og cola. Og det var lige så sjovt, som det plejede og i dag er jeg frisk og ikke så tung i hovedet.
Indsendt af Birgitte B kl. 13.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Jul, Livet i almindelighed, Weekend
onsdag den 4. december 2019
Black Friday og forbrug
Jeg holder mig stadig på den gode side af tøj-indkøb (dvs. ingenting). Jeg har intet købt, selv om flere af mine strømpebukser virkelig trænger til en udskiftning. Jeg har sorteret for 3. gang i mit skab. Jeg har brugt sommernederdele og kjoler med trøjer over og leggins under. Og jeg har haft en kritisk tilgang til alt, hvad jeg har haft på den seneste måned.
Black Friday var dog en lang strøm af fristelser. På forhånd havde jeg udset mig nogle fødselsdags- og julegaver, som skulle indkøbes. Og det blev de.
Men hold op, hvor var det svært ikke at lade sig friste. Det væltede ind med mails med gode tilbud allerede fra onsdag og det stoppede faktisk først i går. Mange af mine julegaveønsker var også på tilbud. Så det krævede en del selvbeherskelse IKKE at købe noget ekstra, nu jeg var i gang med at shoppe.
Nu er en del julegaver kommet i hus og jeg er gået i tænkeboks med de sidste. Hvis du leder efter en julegave med mening, så kan jeg anbefale armbånd og/eller øreringe fra Musali. Jeg har lige købt (endnu) et armbånd og dermed hjulpet med at støtte kvinderne i Zambia - læs mere om projektet her.
Indsendt af Birgitte B kl. 15.37 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Jul, Livet i almindelighed, Shopping
tirsdag den 3. december 2019
I går havde min yngste klippe-klister dag i skolen. Julens mange forberedelser og traditioner er nu for alvor skudt i gang.
Weekenden blev da også indledt med, at vi fandt julepynten frem og pyntede hele lejligheden. Lørdag var ungerne i Tivoli med mine forældre og jeg var på den traditionelle tur med min svigerinde for at se Royal Copenhagen juleborde. Ganske som sidste og forrige år og året før det.
I år var temaet hav. Og det kom der en masse forskellige borde ud af. Jeg har valgt at vise mine favoritter ovenfor - resten kan I se på min Instagram. Jeg fik shoppet lidt julegaver bagefter og så stod lørdag aften på afslapning.
Søndag var vi til kirkens julemarked og en ny tradition - juletræs-tænding på Rådhuset. Begge dele super hyggelige og heldigvis regnede det ikke!
Julen og december er her for fuld drøn og jeg prøver at nyde 'den søde juletid' uden for meget stress...
Indsendt af Birgitte B kl. 15.41 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Jul, Livet i almindelighed, Weekend
søndag den 1. december 2019
Vi har overstået 1. søndag i advent. Og dermed holder min yngstes og min julestjerne 1-års jubilæum. Faktisk er det en stor fælles indsats, at planten stadig er i live. Min yngste vandt den i tombola på julemarked sidste år  - den 1. søndag i advent.
Julestjernen har ikke fået nye blomster og den er også en smule tynd efterhånden, selv om den er vokset. Jeg ved faktisk ingenting om julestjerner - og om man overhoved kan få dem til at blomstre igen.
Men under alle omstændigheder så har den nu overlevet i et år herhjemme og det er i sig selv en stor bedrift!
Indsendt af Birgitte B kl. 20.13 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Jul, Livet i almindelighed, Weekend
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Bog nr. 38 - en shopaholics jul
Bog nr. 37 - Kun når det regner
Bog nr. 36 - Vådeskud
Juleferie med gåture i gråvejr
Julen koster mange penge...
Bog nr. 35 - Skyggedanseren
Når man har spist for meget chokolade
Bog nr. 34 - Tatovøren fra Auschwitz
Juletraditioner - nye og gamle
Bog nr. 33 - En lykkelig slutning
Black Friday og forbrug
Fantastisk A/S tema. Temadesign af Jason Morrow. Leveret af Blogger.